România

Consiliul Local al comunei Sagna

Judeţul Neamţ

P R O C E S – V E R B A L

Încheiat astăzi 6.12.2017, în cadrul şedinţei extraordinare a Consiliului local al comunei Sagna.

Adunarea a fost legal convocată, prin Dispoziţia Primarului nr.244 din 4.12.2017, consilierii luând act de problemele propuse la ordinea de zi, prin intermediul invitaţiei. Convocatorul s-a afişat la loc vizibil, la sediul unităţii, astfel încât cetăţenii interesaţi să cunoască şi să participe la lucrările acestei şedinţe.

Prezenţa s-a făcut de secretarul unităţii, Lungu Teodora, fiecare consilier semnând în registrul de prezenţă, constatându-se că sunt prezenţi 11 consilieri, dintrun număr de 15 consilieri în funcţie. Lipsesc motivat domnii consilieri: Crăciun Năstase, Leonte Neculai, Rădăuceanu Vasile şi Simon Petru. Adunarea fiind legal costituită poate să-şi înceapă lucrările cuprinse la ordinea de zi.

Domnul primar arată că preşedintele de şedinţă urmează a fi desemnat, acesta preia lucrările dând citire ordinii de zi.

1. Proiect de hotărâre privind aprobarea rectificării bugetului local pe anul 2017.

Iniţiator Primarul comunei, Iacob Gheorghe

1. Proiect de hotărâre privind aprobarea Organigramei şi Statului de funcţii al aparatului de specialitate al Primarului comunei Sagna.

Iniţiator primarul comunei Iacob Gheorghe

1. Întrebări şi interpelări, prezentarea procesului verbal al şedinţei precedente.

Domnul viceprimar arată că domnul copnsilier Crăciun Năstase nu a putut participa la această şedinţă şi ar trebui desemnat un preşedinte, care să conducă această şedinţă.

Se propune ca domnul viceprimar să conducă această şedinţă, propunere aprobată cu cele 11 voturi, ale consilierilor prezenţi.

Domnul preşedinte supune la vot ordinea de zi, votarea s-a făcut prin ridicare de mâini, nefiind voturi contra sau abţineri, se declară aprobată în forma prezentată.

Se dă citire proiectului de hotărâre privind rectificarea bugetului local pe anul 2017.

De dă cuvântul doamnei contabil care prezintă raportul compartimentului de specialitate. Se arată că s-au primit fonduri pentru plata hotărârilor judecătoreşti pentru cadrele didactice, din sume TVA, conform adresei 27763/24.11.2017 a AJFP; prin adresa 27298/16.11.2017 s-a primit cote din impozitul pe venit şi adresa 22122/29.11.2017 a CJ reprezentând sume alocate din cote defalcate. Aceste sume se regăsesc în rectifigarea bugetului la capitolele prevăzute pentru salarii şi hotărâri judecătorteşţti şcoală şi capitolul taxe şi avize pentru aducţiune gaz metan.

În ceea ce priveşte situaţia plăţilor restante, la această dată, se precizează că avem datoria cu S.C. ROSSAL, având plătite facturi pe anul 2016, dar nu în totalitate, iar pentru anul 20177 nu avem plătite nici una. Vom rămâne cu datorii restante, cu arierate. Anul 2018 aduce şi necesar de fonduri salariale mult mai mare, având în vedere modificările salariale ce au avut loc în anul 2017. Se poat vorfi de o posibilă majorare a impozitelor şi taxelor locale şi tot nu putem acoperi necesarul la acest capitol. Nici nivelul încasărilor nu poate să ne asigure o liniştire, avem amenzi neâncasate, care se ridică la sume foarte mari. Sigur problema impozitelor şi taxelor locale se va tranşa întro şedinţă viitoare dar trebuie cunoscute şi aceste aspecte.

Domnul consilier Divile Sergiu se arată sceptic, dacă fondurile nu ne pot asigura nici salariile, atunci ce se va întâmpla cu investiţiile preconizate şi pentru care s-au făcut studii iar altele fiind aproape de realizare, situaţia nu este nici pe departe liniştitoare.

Domnul preşedinte de şedinţă constată că nu mai sunt înscrieri la cuvânt şi ca urmare se trece la supunerea la vot. Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, în forma prezentată, cu cele 11 voturi pentru.

Domnii consilieri poartă o discuţie pe linia modificărilor fiscale, pe linia salarizării, procente suportate de salariaţi şi cele suportate de unitate şi implicaţiile acestor modificări pentru veniturile nete ale salariaţilor şi povara fiscală a unităţii angajatoare. Se argumentează pro şi contra unor soluţii vehiculate în presă şi la televiziune.

Domnul preşedinte solicită reluarea ordinii de zi şi dă citire proiectului de hotărâre privind aprobarea organigramei şi statului de funcţii al aparatului de specialitate al Primarului comune Sagna.

Se dă cuvântul secretarului unităţii care arată că acest propiect de hotărâre a fost aprobat, într-o şedinţă anterioară, acum s-a anexat avizul ANFP, devenind Hotărâre.

Domnul preşedinte de şedinţă constată că nu mai sunt înscrieri la cuvânt şi ca urmare se trece la supunerea la vot. Votarea s-a făcut prin ridicare de mâini, nefiind voturi contra sau abţineri, întrunindu-se cvorumul de voturi necesar, se declară aprobat, în forma prezentată, cu cele 11 voturi pentru.

Se supune la vot procesul verbal al şedinţei precedente. Votarea s-a făcut prin ridicare de mâini, nefind voturi contra sau abţineri, se declară aprobat în forma consemnată.

Ordinea de zi fiind parcursă, se declară închise lucrările acestei şedinţe.

Preşedinte de şedinţă desemnat,

Consilier, Dubău Florin

Întocmit, Secretar Lungu T.